
	Mae buddiannau gydol oes yn gysylltiedig â datblygu iechyd a lles corfforol 
Mae deall y ffactorau sy'n effeithio ar iechyd a lles corfforol, megis deiet cytbwys a gweithgarwch corfforol, gofal a hylendid personol, diogelwch rhag haint a chwsg yn helpu dysgwyr i ddatblygu ymddygiadau cadarnhaol, gwybodus. Mae'r ymddygiadau hyn yn helpu dysgwyr i ofalu amdanynt eu hunain ac i barchu eu hunain ac eraill, gan gyfrannu at eu hunan-werth, hwyl cyffredinol a lefelau egni. 
Mae datblygu iechyd a lles corfforol cadarnhaol yn gwella hyder a chymhelliant dysgwyr, eu gallu corfforol, eu gwybodaeth a'u dealltwriaeth a all eu helpu i fyw bywydau iach ac egnïol. 
Os rhoddir profiadau boddhaus ac addysgiadol i ddysgwyr mewn perthynas â'u hiechyd corfforol, megis gweithgarwch corfforol rheolaidd a deiet maethlon a chytbwys, byddant yn meithrin y rhinweddau a'r cymhelliant i fyw eu bywyd mewn ffordd sy'n cefnogi eu hiechyd a'u lles corfforol. 
Ceir cydberthynas agos hefyd rhwng datblygiad corfforol a datblygiad gwybyddol drwy gydol bywyd, er enghraifft, yn ystod y blynyddoedd cynnar o ran cefnogi datblygiad lleferydd ac iaith. 
Mae barn dysgwyr amdanynt hwy eu hunain a sut y maent yn uniaethu â'u hunain, mewn perthynas ag eraill a'u hamgylchedd, gan gydnabod a derbyn gwahaniaethau, hefyd yn dylanwadu ar eu hiechyd a'u lles corfforol. 





	
Dysgu 


	
Modelau cynnydd dysgu 

Dod yn fwy hunan-reoleiddiedig: Daw'r dysgwyr yn gynyddol annibynnol a chymwys wrth iddynt ddatblygu; maent yn cymryd mwy o berchenogaeth dros eu hemosiynau a'u hymddygiadau. 

Dod yn fwy cyfrifol yn gymdeithasol: Mae'r dysgwyr yn tyfu o ran eu hunanymwybyddiaeth ac o ran ystyried sut y mae eu gweithredoedd yn effeithio ar eraill 

Soffistigeiddrwydd gwybodaeth a sgiliau:Gall dysgwyr mwy datblygedig ailystyried y materion yr ymdriniwyd â nhw mewn ffyrdd mwy cymhleth wrth i'w dealltwriaeth a'u gallu ddod yn fwy soffistigedig

Twf datblygiadol: Mae'r cynnydd yn cyd-fynd â cherrig milltir datblygiadol ehangach 


	
Cam cynnydd 1 


	Gallaf symud mewn gwahanol ffyrdd, gan ddewis cymryd rhan mewn chwarae egnïol ar fy mhen fy hun a chydag eraill. 
Gallaf reoli symudiadau bras a manwl drwy gyfleoedd chwarae egnïol a thasgau cyffredin mewn gwahanol amgylcheddau. Gallaf ymateb i gyfarwyddiadau am symud a gallaf symud yn ddiogel mewn amrywiaeth o ofodau. 
Gallaf archwilio amrywiaeth o fwydydd, diodydd, blasau ac ansoddau, mewn amrywiaeth o gyd-destunau a lleoliadau. Rwy'n ymwybodol bod angen bwyd, hydradiad a chwsg arnaf er mwyn byw. 
Rwy'n ymwybodol bod angen deiet cytbwys arnaf er mwyn tyfu, bod yn egnïol a sicrhau fy iechyd corfforol. Rwy'n ymwybodol o newidiadau corfforol ac emosiynol pan fyddaf yn egnïol. Rwy'n ymwybodol o'r gweithgareddau rwy'n eu mwynhau a'r pethau y gallaf eu gwneud yn dda.
Gallaf ddilyn arferion cyffredin er mwyn cadw fy hun yn lân. 
Rwy'n ymwybodol y bydd fy nghorff yn newid wrth i mi dyfu. Gallaf adnabod peryglon a sefyllfaoedd a allai fod yn niweidiol i'm hiechyd corfforol.


	
Cam cynnydd 2 


	Rwy'n meddu ar yr hyder i gymryd rhan mewn gwahanol weithgareddau a chyfleoedd chwarae corfforol yn rheolaidd, yn unigol, gyda phartner ac mewn grwpiau bach.  
Gallaf ganolbwyntio wrth ymateb i heriau corfforol yn ystod gweithgareddau chwarae distrwythur a thasgau â ffocws. 
Rwy'n meddu ar yr hyder i chwilio am weithgareddau a chyfarpar sy'n diwallu fy anghenion. 
Gallaf ddefnyddio a gwella sgiliau symud sylfaenol mewn sefyllfaoedd cyfarwydd a newydd. 
Rwyf wedi datblygu fy ngallu i ymateb yn greadigol i gyfarwyddiadau, gan symud yn ddiogel i mewn ac allan o amrywiaeth o ofodau wrth weithio ar fy mhen fy hun a chydag eraill. 
Gallaf baratoi bwyd rwy'n gwybod ei fod yn rhan o ddeiet cytbwys. 
Rwy'n deall fod angen cwsg, gorffwys a deiet cytbwys arnaf er mwyn byw a ffynnu. 
Gallaf ddeall bod cydberthynas rhwng deiet a lefelau gweithgarwch corfforol. 
Gallaf ddisgrifio'r newidiadau corfforol ac emosiynol rwy'n eu profi pan fyddaf yn egnïol. 
Gallaf fyfyrio ar fy mherfformiad fy hun a pherfformiad eraill gan ddisgrifio cryfderau a meysydd i'w gwella. 
Gallaf gymryd mwy o gyfrifoldeb am fy ngofal a'm hylendid personol. 
Rwy'n ymwybodol y bydd fy nghorff a'm hemosiynau yn newid wrth i mi dyfu. 
Rwy'n ymwybodol y gall rhai sylweddau penodol ysgogi newidiadau a all effeithio ar fy iechyd corfforol. 
Gallaf adnabod ac ymateb i ymddygiadau a sefyllfaoedd sy'n niweidiol i'm hiechyd corfforol fy hun ac iechyd corfforol pobl eraill. 



	
Cam cynnydd 3 


	Gallaf gymryd rhan mewn gweithgarwch corfforol rheolaidd a chael boddhad ohono. 
Mae'r cymhelliant gennyf i barhau i ymarfer ac rwy'n meddu ar yr hyder i gyflawni heriau corfforol a gaiff eu gosod gennyf fi fy hun ac eraill. 
Gallaf ddatblygu a chymhwyso amrywiaeth o sgiliau yn ddiogel mewn sefyllfaoedd cyfarwydd, newydd a chyfnewidiol. 
Gallaf ddefnyddio gofod mewn ffordd greadigol er mwyn symud mewn ymateb i amrywiaeth o ysgogiadau. 
Gallaf arbrofi gydag amrywiaeth o rolau a chyfrifoldebau. 
Gallaf gynllunio a pharatoi prydau cytbwys sylfaenol a maethlon gan ddefnyddio cynhwysion syml a fforddiadwy. 
Rwy'n gwerthfawrogi pwysigrwydd deiet cytbwys, cwsg a gorffwys i'm corff a'm meddwl datblygiadol.  
Rwy'n deall yr effaith benodol a gaiff deiet ar y gallu i ffynnu a sut y gellir sicrhau cydbwysedd egni priodol drwy ddeiet a gweithgarwch corfforol. 
Gallaf egluro'r newidiadau corfforol ac emosiynol sy'n digwydd pan fyddaf yn egnïol.
Gallaf weithio ar fy mhen fy hun a chydag eraill er mwyn cynllunio, monitro a gwerthuso perfformiad, gan bennu targedau perthnasol i fi fy hun.
Gallaf gymryd cyfrifoldeb am hylendid personol er mwyn diogelu fy iechyd corfforol. 
Rwy'n deall effaith gorfforol ac emosiynol y glasoed. 
Rwy'n deall y gall rhai sylweddau penodol ysgogi newidiadau a all effeithio ar fy iechyd. 
Rwy'n deall ymddygiadau a sefyllfaoedd sy'n niweidiol i'm hiechyd corfforol fy hun ac iechyd corfforol pobl eraill a gallaf ymateb yn briodol.


	
Cam cynnydd 4 


	Rwy'n meddu ar y brwdfrydedd a'r ymroddiad i gymryd rhan mewn gweithgarwch corfforol rheolaidd. 
Rwy'n meddu ar yr hyder i ddethol a chymhwyso amrywiaeth o strategaethau, gan lwyddo i ganolbwyntio er mwyn goresgyn heriau corfforol. 
Gallaf drosglwyddo amrywiaeth o sgiliau mewn cyd-destunau ac amgylcheddau cyfarwydd, anghyfarwydd a chyfnewidiol. 
Rwyf wedi datblygu sgiliau cymhleth o fewn amrywiaeth o rolau a chyfrifoldebau o fewn amrywiol weithgareddau. 
Gallaf gynllunio a pharatoi amrywiaeth o brydau maethlon a chytbwys gan ddefnyddio cynhwysion syml a fforddiadwy.
Gallaf gymhwyso fy ngwybodaeth am ddeiet a maeth er mwyn gwneud dewisiadau priodol sy'n cael effaith gadarnhaol ar fy iechyd a'm lles. 
Gallaf wneud dewisiadau deietegol priodol sy'n galluogi i mi gynnal cydbwysedd egni priodol. 
Gallaf ddadansoddi'r newidiadau corfforol ac emosiynol sy'n digwydd pan fyddaf yn egnïol. 
Gallaf gynllunio, gwerthuso a mireinio perfformiad ar y cyd mewn amrywiaeth o weithgareddau.
Gallaf amddiffyn fy hun rhag clefydau, salwch a heintiau. 
Gallaf reoli'r newidiadau sy'n gysylltiedig â'r glasoed yn briodol. 
Rwy'n deall sut y gall rhai sylweddau penodol ysgogi newidiadau a all effeithio ar fy iechyd corfforol.
Gallaf gymhwyso fy nealltwriaeth o ymddygiad sy'n cael effaith andwyol ar iechyd a chadw fy hun ac eraill yn ddiogel.


	
Cam cynnydd 5 


	Rwy'n meddu ar yr hunangymhelliant ac yn gwerthfawrogi buddiannau cymryd rhan mewn gweithgarwch corfforol rheolaidd. 
Rwy'n gwerthfawrogi fy ngallu i symud a'm hiechyd corfforol ac yn hyderus y gallaf wella fy arbenigedd, gan ddysgu o heriau corfforol yn y dyfodol. 
Gallaf fynd ati 'n annibynnol i addasu a chymhwyso sgiliau trosglwyddadwy mewn gwahanol gyd-destunau mewn amrywiaeth o weithgareddau ac amgylcheddau. 
Gallaf gymhwyso strategaethau soffistigedig er mwyn ategu fy nghynnydd fy hun a chynnydd eraill mewn amrywiaeth eang o weithgareddau. 
Gallaf gymhwyso amrywiaeth o dechnegau er mwyn paratoi prydau maethlon a chytbwys drwy gyfuno blasau gan ddefnyddio cynhwysion fforddiadwy. 
Gallaf gymhwyso fy nealltwriaeth o ddeiet cytbwys, gan addasu fy neiet yn ôl anghenion ac amgylchiadau personol. 
Gallaf ddefnyddio fy ngwybodaeth am ddeiet a maeth i helpu eraill wneud dewisiadau deietegol a ffordd o fyw. 
Gallaf gynnal gwerthusiad beirniadol o'r newidiadau corfforol ac emosiynol sy'n digwydd pan fyddaf yn egnïol. 
Gallaf gynnal gwerthusiad beirniadol a mynd ati'n annibynnol i ddethol strategaethau priodol ar gyfer gwella fy hun ac eraill mewn perthynas ag iechyd a lles corfforol. 
Gallaf ddefnyddio fy ngwybodaeth am glefydau, salwch a heintiau i amddiffyn fy hun a rhoi arweiniad a chymorth i eraill. 
Gallaf ymddwyn mewn ffordd sy'n hybu iechyd ac rwy'n gwerthfawrogi fy iechyd corfforol fy hun ac eraill. 








	
Cynllunio ar gyfer dysgu 


	
Needs overarching statement to ‘trigger disciplines’ if required 

Agree approach to flag KSEs that are unique to specific PSs (web and print)



	

	Mae angen i ddysgwyr brofi'r canlynol:
· Cyfleoedd i roi strategaethau y maent wedi'u datblygu i gefnogi eu hiechyd a'u lles corfforol ar waith. 
· Dewis, paratoi a bwyta amrywiaeth o fwydydd a all ategu deiet iach a chytbwys. 
· Dysgu yn yr awyr agored i gefnogi iechyd a lles corfforol.
· Amrywiaeth o gyfleoedd parhaus bob dydd i fod yn gorfforol egnïol. 
· Cyfleoedd i fod yn gorfforol egnïol mewn amrywiaeth o amgylcheddau (yn cynnwys dan do; awyr agored; arwynebau gwahanol; uchderau; mewn dŵr ac o amgylch dŵr)
· Amrywiaeth o weithgareddau corfforol drwy ddulliau dysgu diddorol a hwyliog. 

Mae angen i ddysgwyr wybod:
· Sut y mae amrywiaeth o ffactorau yn effeithio ar eu hiechyd a'u lles corfforol, yn y byrdymor a'r hirdymor, gan gynnwys deiet cytbwys, gweithgarwch corfforol, cwsg, gofal a hylendid personol, amddiffyn rhag heintiau a defnyddio a chamddefnyddio sylweddau. 
· Pwysigrwydd ymddygiadau cynaliadwy, cytbwys a chadarnhaol i gefnogi iechyd a lles corfforol. 
· Bod iechyd a lles corfforol cadarnhaol yn cefnogi iechyd meddwl a lles emosiynol.
· Sut mae twf a datblygiad corfforol yn dylanwadu ar iechyd a lles corfforol ac emosiynol.
· Rôl a phwysigrwydd yr hunan corfforol fel rhan o hunaniaeth person.


Mae angen i ddysgwyr allu gwneud y canlynol:
· Nodi strategaethau i gefnogi eu hiechyd a'u lles corfforol a'u rhoi ar waith.
· Cynllunio a pharatoi bwyd a all fod yn rhan o ddeiet iach a chytbwys. 
· Datblygu eu cymhwysedd a'u hyder mewn amrywiaeth o weithgareddau sy'n cefnogi iechyd a lles corfforol. 
· Cymryd cyfrifoldeb am eu gofal a'u hylendid personol. 





	
Mae'r cysylltiadau allweddol, y dibyniaethau a'r cyd-ddibyniaethau yn y maes dysgu a phrofiad hwn yn cynnwys y canlynol: 


	Mae'r ffordd rydym yn prosesu ein profiadau ac yn ymateb iddynt yn effeithio ar ein hiechyd meddwl a'n lles emosiynol
· Y gyd-ddibyniaeth rhwng iechyd corfforol ac iechyd meddwl a lles emosiynol
· Y cysylltiadau rhwng ffisioleg ac iechyd meddwl a lles emosiynol, gan gynnwys delwedd y corff, hunaniaeth a newidiadau ffisiolegol mewn perthynas ag emosiynau 
· Ymateb i effaith y glasoed ar les emosiynol 
· Rôl hunanreoleiddio wrth gefnogi iechyd a lles corfforol a goresgyn heriau wrth wneud gweithgarwch corfforol 

Mae'r penderfyniadau a wnawn yn effeithio ar ansawdd ein bywydau ni ac eraill
· Risgiau a gwneud penderfyniadau sy'n effeithio ar iechyd corfforol 
· Gwneud penderfyniadau wrth wneud gweithgarwch corfforol (gan gynnwys dethol offer a strategaethau priodol) 

Mae'r ffordd rydym yn ymgysylltu â dylanwadau cymdeithasolgwahanol yn siapio pwy ydym ni a'n hiechyd a'n lles
· Effaith dylanwadau cymdeithasol ar ymddygiadau sy'n effeithio ar iechyd corfforol 
· Sut y gall agweddau a normau cymdeithasol effeithio ar hunanddelwedd ac hunaniaeth gorfforol 
· Y ffordd y mae dylanwadau cymdeithasol a deinameg yn rhyngweithio o fewn chwaraeon tîm. 

Mae cydberthnasau iach yn hanfodol ar gyfer ein hymdeimlad o berthyn a lles
· Meithrin cydberthnasau a chydweithredu drwy gemau tîm. 
· [O Gam Cynnydd 3] Y cyswllt rhwng y glasoed, rhywioldeb a chydberthnasau rhywiol 




	
Mae'r cysylltiadau allweddol, y dibyniaethau a'r cyd-ddibyniaethau â meysydd dysgu a phrofiad eraill yn cynnwys y canlynol: 


	
Y Celfyddydau Mynegiannol: 
· Symud a dawns creadigol fel gweithgarwch corfforol. 
· Meithrin sgiliau echddygol bras a manwl er mwyn gallu cymryd rhan mewn gwahanol fathau o gelfyddyd 

Dyniaethau:
· Chwarae teg a rheolau mewn gemau tîm fel math o ddinasyddiaeth 
· Ffactorau amgylcheddol sy'n effeithio ar iechyd a lles. 
· Cynhyrchu bwyd a chynaliadwyedd. 

Iaith, Llythrennedd a Chyfathrebu:
· Mae'r gydberthynas rhwng datblygiad corfforol a datblygiad gwybyddol yn effeithio ar sut y byddwch yn caffael sgiliau lleferydd ac iaith. 
· Caffael sgiliau echddygol bras fel rhagflaenwr i sgiliau echddygol manwl megis llawysgrifen. 

Mathemateg a Rhifedd: 
· Rôl rhifedd wrth brynu a pharatoi bwyd maethlon 

Gwyddoniaeth a Thechnoleg: 
· Agweddau biolegol ar dwf a datblygiad corfforol 
· Maeth a thechnoleg bwyd 
· Bioleg iechyd a lles corfforol (gan gynnwys effaith clefydau; gweithgarwch corfforol a maeth)






	Mae'r ffordd rydym yn prosesu ein profiadau ac yn ymateb iddynt yn effeithio ar ein hiechyd meddwl a'n lles emosiynol.
Mae iechyd meddwl ac iechyd emosiynol unigolyn yn dylanwadu ar y ffordd mae'n meddwl, yn teimlo ac yn ymddwyn yn ei fywyd bob dydd. Mae deall yr amodau sy'n hyrwyddo ac yn effeithio ar iechyd meddwl a lles emosiynol yn helpu dysgwyr i ymdopi â'r profiadau y byddant yn dod ar eu traws. Dylai dysgwyr ddatblygu eu gallu i ganolbwyntio eu sylw ar y ffordd y maent yn canfod, yn meddwl ac yn teimlo yn ystod eu profiadau, ac i fod yn ymwybodol o hynny. Rhydd hyn gyfleoedd i'r dysgwyr feithrin sgiliau hunanymwybyddiaeth ac empathi. Mae hunanymwybyddiaeth yn galluogi dysgwyr i fod yn dderbyngar ac yn fyfyriol sy'n eu helpu i addasu eu hymddygiad a'u gweithredoedd i wahanol sefyllfaoedd. O ganlyniad, mae'r dysgwyr yn dechrau deall bod eu profiadau bywyd nhw eu hunain ac eraill yn effeithio ar iechyd meddwl a lles emosiynol pobl eraill sy'n galluogi dysgwyr i weithredu ag empathi, trugaredd a charedigrwydd tuag at eu hunain ac eraill.

















	
Dysgu 


	
Modelau cynnydd dysgu 

Dod yn fwy hunan-reoleiddiedig: Daw'r dysgwyr yn gynyddol annibynnol a chymwys wrth iddynt ddatblygu; maent yn cymryd mwy o berchenogaeth dros eu hemosiynau a'u hymddygiadau.

Becoming more socially responsible: Learners grow in self-awareness and thinking about how one’s actions impact others

Soffistigeidrwydd gwybodaeth a sgiliau:Gall dysgwyr mwy datblygedig ailystyried y materion yr ymdriniwyd â nhw mewn ffyrdd mwy cymhleth wrth i'w dealltwriaeth a'u gallu ddod yn fwy soffistigedig

Twf datblygiadol: Mae'r cynnydd yn cyd-fynd â cherrig milltir datblygiadol ehangach



	
Cam cynnydd 1 


	Rwy'n ymwybodol o'm canfyddiadau a'm meddyliau. Rwy'n ymwybodol o allu canolbwyntio fy sylw. 
Gallaf sylwi ar rai o'm teimladau. Gallaf gyfleu rai o'm teimladau. 
Rwy'n ymwybodol o'r ffordd y caiff teimladau eu cyfleu drwy weithredoedd. 
Rwy'n ymwybodol bod meddyliau a theimladau yn newid ac rwy'n dechrau sylwi pan fyddant yn gwneud hynny. 
Rwy'n ymwybodol o deimladau pobl eraill. 
Rwy'n ymwybodol o adegau pan fydd eraill yn garedig wrthyf a phan fyddaf i'n garedig wrth eraill.


	
Cam cynnydd 2 


	
Gallaf ganolbwyntio ar fy nghanfyddiadau  a'm meddyliau. 
Gallaf sylwi sut rwy'n teimlo. Gallaf gyfleu fy nheimladau. 
Gallaf sylwi pan fydd angen help arnaf i reoli fy nheimladau cyn i mi weithredu mewn ffordd fyrbwyll.
Gallaf ddeall sut a pham mae fy meddyliau, fy nheimladau a'm gweithredoedd yn newid mewn ymateb i wahanol brofiadau. 
Gallaf roi sylw i deimladau pobl eraill ac rwy'n dysgu meddwl pam eu bod o bosibl yn teimlo felly.
Gallaf ddeall y gallwn ddewis gweithredu'n garedig yn aml.


	
Cam cynnydd 3 


	
Gallaf gydnabod buddiannau gallu canolbwyntio ar fy nghanfyddiadau a'm meddyliau ac rwy'n gwybod fy mod yn datblygu fy hunanymwybyddiaeth. 
Rwyf wedi datblygu ffyrdd o hunanreoleiddio fy emosiynau mewn ffordd iach a gallaf reoli'r broses hon gan ddangos annibyniaeth a llwyddiant cynyddol. 
Gallaf sylwi a deall pam bod profiadau yn effeithio arnaf ac ar eraill.
Gallaf fyfyrio ar y ffordd y mae digwyddiadau a phrofiadau yn y gorffennol wedi effeithio ar fy meddyliau, fy nheimladau a'm gweithredoedd. 
Gallaf ragweld sut y bydd digwyddiadau yn y dyfodol o bosibl yn gwneud i mi ac eraill deimlo.
Gallaf ystyried teimladau pobl eraill a gallaf ddewis gweithredu mewn ffordd garedig. 

	
Cam cynnydd 4 


	
Gallaf ganolbwyntio'n annibynnol ar fy nghanfyddiadau, fy meddyliau a'm teimladau er mwyn datblygu fy hunanymwybyddiaeth ymhellach. Gallaf nodi gwahanol strategaethau i'w hunanreoleiddio mewn ffordd emosiynol mewn ymateb i amrywiaeth o brofiadau. 
Gallaf fyfyrio a dysgu o'r gorffennol er mwyn rhagweld a pharatoi fy hun ar gyfer profiadau yn y dyfodol.
Gallaf ddeall gwerth gallu empatheiddio ag eraill a sut mae'n arwain at weithredoedd tosturiol a charedig. 


	
Cam cynnydd 5 


	Gallaf ddefnyddio fy hunanymwybyddiaeth er mwyn gwerthfawrogi cymhlethdod fy emosiynau a chymhwyso strategaethau er mwyn hunanreoleiddio  a chysylltu ag eraill mewn ffordd iach. 
Gallaf fyfyrio, ymateb a dysgu o brofiadau yn y gorffennol a'r presennol er mwyn rhagweld a pharatoi ar gyfer profiadau yn y dyfodol. 
Gallaf drosglwyddo'r sgiliau hyn er mwyn gofalu am deimladau a meddyliau eraill. 
Gallaf ddangos empathi i eraill sy'n fy helpu i fod yn dosturiol ac yn garedig wrthyf fy hun ac eraill.







	
Cynllunio ar gyfer dysgu 


	
Needs overarching statement to ‘trigger disciplines’ if required 

Agree approach to flag KSEs that are unique to specific PSs (web and print)



	

	Mae angen i ddysgwyr brofi'r canlynol:
· Cyfleoedd i droi teimlad empathig yn weithred o garedigrwydd a thosturi tuag atynt eu hunain ac eraill. 
· Cyfleoedd sy'n annog unigolion i fyfyrio, yn unigol ac mewn grŵp, o fewn amgylchedd cefnogol ac amddiffynnol
· Trafodaethau diogel a chefnogol am brofiadau sy'n effeithio ar iechyd meddwl a lles emosiynol.

Mae angen i ddysgwyr wybod:
· Y gall ein hiechyd meddwl a'n cyflwr emosiynol newid 
· Sut mae hunanddelwedd yn effeithio ar iechyd meddwl a lles 
· Am amrywiaeth o strategaethau i hyrwyddo ymwybyddiaeth o iechyd meddwl a lles. 
· Sut mae'r ymennydd a'r corff wedi'u rhyng-gysylltu, sy'n cynnwys y system ymateb i straen a'r newidiadau ffisiolegol sy'n digwydd. 
· Y gallant gael gafael ar amrywiaeth o gymorth er mwyn cynnal eu hiechyd meddwl a'u lles emosiynol. 
· Y gall iechyd meddwl a lles emosiynol pobl eraill fod yn wahanol i'w hiechyd meddwl a'u lles emosiynol nhw. 
· Am gyflyrau meddygol a all effeithio ar ein hiechyd meddwl a'n lles emosiynol. 
· Y gall yr amgylchedd effeithio ar ein hiechyd meddwl a'n lles emosiynol. 

Mae angen i ddysgwyr allu gwneud y canlynol:
· Cydnabod a mynegi'r hyn y maent yn ei ganfod, yn ei feddwl ac yn ei deimlo er mwyn meithrin eu hunanymwybyddiaeth 
· Myfyrio ar brofiadau a rhagweld sut y gallant effeithio arnynt.
· Cydnabod eu meddyliau ac uniaethu â nhw er mwyn datblygu ymwybyddiaeth well o'u hemosiynau.
· Datblygu strategaethau er mwyn hunanreoleiddio yn annibynnol.
· Cyfleu sut maent yn teimlo a gofyn am help pan fydd ei angen





	
Mae'r cysylltiadau allweddol, y dibyniaethau a'r cyd-ddibyniaethau yn y maes dysgu a phrofiad hwn yn cynnwys y canlynol: 


	Mae buddiannau gydol oes yn gysylltiedig â datblygu iechyd a lles corfforol 
· Y gyd-ddibyniaeth rhwng iechyd corfforol, iechyd meddwl a lles emosiynol
· Delwedd y corff, hunaniaeth a newidiadau ffisiolegol mewn perthynas ag emosiynau 
· Ymateb i effaith y glasoed ar les emosiynol
· Rôl hunanreoleiddio wrth gefnogi iechyd a lles corfforol a goresgyn heriau wrth wneud gweithgarwch corfforol

Mae'r penderfyniadau a wnawn yn effeithio ar ansawdd ein bywydau ni ac eraill
· Rôl hunanreoleiddio wrth wneud penderfyniadau 
· Datblygiad ymddygiadau caethiwus a'r broses gwneud penderfyniadau 

Mae'r ffordd rydym yn ymgysylltu â dylanwadau cymdeithasolgwahanol yn siapio pwy ydym ni a'n hiechyd a'n lles
· Rôl hunanreoleiddio wrth ymgysylltu â dylanwadau cymdeithasol mewn ffordd feirniadol 
· Effaith dylanwadau cymdeithasol ar brofiadau bywyd a sut y caiff profiadau bywyd eu canfod a'u rheoli 

Mae cydberthnasau iach yn hanfodol ar gyfer ein hymdeimlad o berthyn a lles
· Pwysigrwydd empathi a thrugaredd wrth feithrin cydberthnasau cadarnhaol 
· Pwysigrwydd cyfathrebu teimladau mewn cydberthnasau 


	
Mae'r cysylltiadau allweddol, y dibyniaethau a'r cyd-ddibyniaethau â meysydd dysgu a phrofiad eraill yn cynnwys y canlynol: 


	
Y Celfyddydau Mynegiannol: 
· Mae'n cynnig amrywiaeth o gyfleoedd i fynegi emosiynau 
· Ymgysylltu â mathau o gelfyddyd er mwyn ystyried a deall sut y maent yn gwneud i ni deimlo 
Dyniaethau:
· Sut mae pobl yn canfod ac yn dehongli digwyddiadau a phrofiadau mewn ffyrdd gwahanol 
Iaith, Llythrennedd a Chyfathrebu:
· Rôl cyfathrebu a llafaredd wrth fynegi emosiynau 
· Potensial llythrennedd i feithrin sgiliau empathig
Mathemateg a Rhifedd:
· Y gydberthynas rhwng amgylchiadau a phenderfyniadau ariannol ac iechyd meddwl a lles emosiynol 
Gwyddoniaeth a Thechnoleg: 
· Y gydberthynas rhwng ffisioleg ac iechyd meddwl ac emosiynol (gan gynnwys twf a strwythur yr ymennydd) 






	Pennawd Yr hyn sy'n bwysig 

Mae'r penderfyniadau a wnawn yn effeithio ar ansawdd ein bywydau ni ac eraill
Mae penderfyniadau a gweithredoedd unigol ac ar y cyd yn cael effaith glir ac uniongyrchol ar iechyd a lles unigolion a chymdeithas.  
Mae deall y ffactorau sy'n dylanwadu ar y penderfyniadau a wneir yn helpu dysgwyr i wneud penderfyniadau ystyriol, gwybodus sy'n effeithio ar iechyd a lles y gallant eu cyfiawnhau a'u hegluro. Mae angen cymorth ar ddysgwyr i ddatblygu'r sgiliau sydd eu hangen i ystyried dewisiadau yn feirniadol a deall risgiau a chanlyniadau posibl eu penderfyniadau iddynt hwy eu hunain ac eraill. 
Mae dysgwyr yn datblygu eu hymwybyddiaeth o bwysigrwydd cyfrannu'n weithredol at benderfyniadau ar y cyd. Mae datblygu'r gallu i ddewis nodau priodol a chynllunio camau gweithredu i'w cyflawni, gan ragweld a goresgyn heriau, yn galluogi dysgwyr i gymryd cyfrifoldeb am eu dewisiadau bywyd. 





	
Dysgu 


	
Modelau cynnydd dysgu 

Dod yn fwy hunan-reoleiddiedig: Daw'r dysgwyr yn gynyddol annibynnol a chymwys wrth iddynt ddatblygu; maent yn cymryd mwy o berchenogaeth dros eu hemosiynau a'u hymddygiadau.

Becoming more socially responsible: Learners grow in self-awareness and thinking about how one’s actions impact others

Soffistigeidrwydd gwybodaeth a sgiliau:Gall dysgwyr mwy datblygedig ailystyried y materion yr ymdriniwyd â nhw mewn ffyrdd mwy cymhleth wrth i'w dealltwriaeth a'u gallu ddod yn fwy soffistigedig

Twf datblygiadol: Mae'r cynnydd yn cyd-fynd â cherrig milltir datblygiadol ehangach



	
Cam cynnydd 1 


	Gallaf wneud penderfyniadau yn seiliedig ar beth rwy'n ei hoffi ac nad wyf yn ei hoffi. 
Rwy'n ymwybodol y gall fy mhenderfyniadau effeithio arnaf i ac ar eraill. 
Gyda chymorth, gallaf nodi gweithredoedd a sefyllfaoedd diogel ac anniogel yn ystod gweithgareddau dan do ac yn yr awyr agored. 
Gallaf egluro pam y gwnes rai penderfyniadau. 
Gallaf leisio fy marn a chymryd rhan mewn penderfyniadau grŵp. 
Gallaf ddewis gweithgareddau yn seiliedig ar fy niddordebau ac archwilio rolau gwahanol yn y gweithle drwy chwarae. 
Rwy'n deall bod angen arian arnaf i brynu pethau a bod angen cynilo ar gyfer rhai pethau.


	
Cam cynnydd 2 


	Gallaf nodi'r gwahanol ddewisiadau sydd ar gael i mi, a defnyddio fy ngwybodaeth i wneud penderfyniadau. 
Rwy'n ymwybodol y gall y ffordd rwy'n teimlo effeithio ar fy mhenderfyniadau. 
Gallaf nodi gweithredoedd a sefyllfaoedd diogel ac anniogel a gwneud penderfyniadau yn seiliedig arnynt. 
Rwy'n ymwybodol y gall fy mhenderfyniadau effeithio arnaf i ac ar eraill, nawr ac yn y dyfodol.  
Gallaf gymryd rhan mewn penderfyniadau grŵp a deall pam bod angen gwneud rhai penderfyniadau fel grŵp.
Gallaf nodi fy sgiliau a galluoedd a siarad am swyddi y gallaf ddewis eu gwneud. 
Gallaf gydnabod pwysigrwydd defnyddio arian yn gyfrifol a gallaf wahaniaethu rhwng pethau rwyf am eu cael a phethau sydd eu hangen arnaf.



	
Cam cynnydd 3 


	
Gallaf ddefnyddio amrywiaeth o wybodaeth a phrofiadau o'r gorffennol i wneud ac egluro penderfyniadau. 
Gallaf nodi ac asesu risgiau mewn sefyllfaoedd cyfarwydd. 
Gallaf ddeall y gall amrywiaeth o ffactorau, yn cynnwys gwerthoedd, credoau a rhagfarn ddylanwadu ar benderfyniadau. 
Rwy'n ymwybodol y gall penderfyniadau arwain at oblygiadau eang ar lefel bersonol, leol, cenedlaethol a byd-eang, gan gynnwys goblygiadau cyfreithiol a moesegol. 
Rwyf wedi dechrau cydnabod perthnasedd fy nysgu, fy sgiliau a'm diddordebau o ran fy newisiadau yn fy mywyd yn y dyfodol. 
Gallaf bennu nodau personol byrdymor a hirdymor mewn amrywiaeth o gyd-destunau, a gallaf egluro sut y byddaf yn eu cyflawni. Gallaf reoli fy arian, a chyllidebu'n briodol. 


	
Cam cynnydd 4 


	Gallaf ddefnyddio gwybodaeth o amrywiaeth o ffynonellau, gan gynnwys dysgu o brofiadau yn y gorffennol, er mwyn gwneud penderfyniadau sy'n cefnogi fy iechyd a'm lles fy hun ac iechyd a lles eraill. 
Gallaf ystyried ffactorau perthnasol mewn ffordd feirniadol wrth wneud penderfyniadau. 
Gallaf nodi goblygiadau moesegol a chyfreithiol penderfyniadau, a defnyddio tystiolaeth i'w hategu a'u cyfiawnhau. 
Gallaf ddod o hyd i wybodaeth berthnasol a chymryd camau i'w lleihau o fewn sefyllfaoedd cyfarwydd. 
Gallaf ddod o hyd i wybodaeth berthnasol o ran llwybrau dysgu a gyrfa sydd o ddiddordeb i mi. 
Gallaf ddefnyddio gwybodaeth i bennu fy nodau a gweithio tuag atynt. 
Rwy'n deall fy mod yn gyfrifol am reoli fy arian yn effeithiol, ac yn cydnabod y gall penderfyniadau ariannol arwain at oblygiadau byrdymor a hirdymor. 


	
Cam cynnydd 5 


	Gallaf ymchwilio i amrywiaeth o dystiolaeth, ei harchwilio a'i gwerthuso er mwyn gwneud penderfyniadau rhag-gymdeithasol, moesegol a rhesymegol.  
Gallaf egluro fy mhenderfyniadau, yn seiliedig ar dystiolaeth a'm gwerthoedd. 
Rwy'n ymwybodol bod emosiynau, gwerthoedd diwylliannol a gwerthoedd cymdeithasol yn dylanwadu ar y penderfyniadau a wneir a gallaf archwilio fy agweddau, fy nhybiaethau a'm hymddygiad mewn ffordd feirniadol. 
Rwy'n deall goblygiadau moesegol a chyfreithiol penderfyniadau, ac yn eu defnyddio i ategu a chyfiawnhau penderfyniadau. 
Gallaf ragweld, rheoli ac ymateb i risgiau o fewn gwahanol sefyllfaoedd. 
Rwy'n deall y wybodaeth, y sgiliau a'r profiadau sy'n ofynnol ar gyfer fy ngyrfa a'm llwybrau dysgu dewisol. 
Gallaf gymryd camau i gefnogi fy nodau gydol oes.
Rwy'n deall y gellir defnyddio arian, ei fenthyca a'i fuddsoddi mewn gwahanol ffyrdd ac y gall fod risgiau yn gysylltiedig â hynny.







	
Cynllunio ar gyfer dysgu 


	
Needs overarching statement to ‘trigger disciplines’ if required 

Agree approach to flag KSEs that are unique to specific PSs (web and print)



	

	Mae angen i ddysgwyr brofi'r canlynol:
· Cyfleoedd i fyfyrio ar gredoau a gwerthoedd personol, ac ystyried eu heffaith ar y penderfyniadau a wneir
· Goresgyn heriau drwy ystyried canlyniadau penderfyniadau ac ymateb iddynt
· Cymryd risgiau call mewn amgylchedd diogel
· Gwneud penderfyniadau y tu allan i'w parth cysur
· Cyfrannu at benderfyniadau ar y cyd 

O Gam Cynnydd 4:
· Sefyllfaoedd gwaith go iawn


Mae angen i ddysgwyr wybod:
· Sut y gall canlyniadau penderfyniadau effeithio ar ein hiechyd a'n lles ac effeithio ar eraill
· Sut y gall penderfyniadau ar y cyd gael eu cefnogi gan broses deg a democrataidd
· Bod llawer o ffactorau sy'n dylanwadu ar y penderfyniadau a wneir
· Ble a sut i gael cymorth a gwybodaeth er mwyn hwyluso'r broses o wneud penderfyniadau ac ategu diogelwch personol
· 
· Bod amrywiaeth eang o rolau gwirfoddol a chyflogedig y gallant ddewis eu dilyn
O Gam Cynnydd 2:
· Bod rhai ymddygiadau yn gaethiwus ac y gall hyn ddylanwadu ar y penderfyniadau a wnânt
· Bod rheolau a chyfreithiau sy'n rheoleiddio ac yn ategu penderfyniadau, ac y gall penderfyniadau arwain at oblygiadau cyfreithiol.


Mae angen i ddysgwyr allu gwneud y canlynol:
· Nodi a rheoli risgiau wrth wneud penderfyniadau
· Gwneud penderfyniadau diogel mewn amrywiaeth o sefyllfaoedd ac amgylcheddau
· Cymryd camau i ategu eu hiechyd a'u lles ac iechyd a lles eraill 
· Ymateb yn briodol mewn sefyllfaoedd niweidiol neu anniogel 
· Gwneud penderfyniadau wrth ddefnyddio technoleg sy'n ategu eu hiechyd a'u lles nhw ac iechyd a lles eraill
· Cyfrannu'n adeiladol wrth wneud penderfyniadau fel rhan o grŵp
· Cymryd cyfrifoldeb am eu gweithredoedd, a nodi effeithiau eu penderfyniadau a myfyrio arnynt er mwyn eu gwerthuso a gwella penderfyniadau a wneir yn y dyfodol
· Ymgysylltu ag ystyriaethau moesegol a'r effeithiau ar eraill wrth wneud penderfyniadau

O Gam Cynnydd 2:
· Gwneud penderfyniadau ariannol sy'n ategu eu hiechyd a'u lles eu hunain ac iechyd a lles eraill
· Gwneud penderfyniadau rhesymegol a gwybodus am eu dysgu a'u llwybrau gyrfa

O Gam Cynnydd 3:
· Pennu nodau hirdymor a byrdymor mewn amrywiaeth o gyd-destunau, a gwneud penderfyniadau sy'n cefnogi'r broses o gyflawni'r nodau hyn
· Ymgysylltu'n feirniadol ag amrywiaeth o wybodaeth a phrofiadau er mwyn gwneud penderfyniadau gwybodus y gallant eu cyfiawnhau. 






	
Mae'r cysylltiadau allweddol, y dibyniaethau a'r cyd-ddibyniaethau yn y maes dysgu a phrofiad hwn yn cynnwys y canlynol: 


	
Mae buddiannau gydol oes yn gysylltiedig â datblygu iechyd a lles corfforol 
· Gwneud penderfyniadau sy'n effeithio ar iechyd corfforol; 
· Risgiau sy'n effeithio ar iechyd corfforol 
· Gwneud penderfyniadau wrth wneud gweithgarwch corfforol (gan gynnwys dethol offer a strategaethau priodol) 

Mae'r ffordd rydym yn prosesu ein profiadau ac yn ymateb iddynt yn effeithio ar ein hiechyd meddwl a'n lles emosiynol
· Rôl hunanreoleiddio wrth wneud penderfyniadau
· Datblygiad ymddygiadau caethiwus a'r broses gwneud penderfyniadau

Mae'r ffordd rydym yn ymgysylltu â dylanwadau cymdeithasolgwahanol yn siapio pwy ydym ni a'n hiechyd a'n lles
· Deall dylanwadau cymdeithasol wrth wneud penderfyniadau (gan gynnwys penderfyniadau ariannol) 
· Effaith penderfyniadau ar grwpiau cymdeithasol ehangach a chymdeithas 

Mae cydberthnasau iach yn hanfodol ar gyfer ein hymdeimlad o berthyn a lles
· Cael gafael ar gymorth a gwybodaeth er mwyn sicrhau diogelwch personol mewn cydberthnasau 
· Meithrin cydberthnasau ag eraill, defnyddio sgiliau datrys problemau a negodi er mwyn helpu i wneud penderfyniadau ar y cyd a sgiliau gyrfa 
· Gwneud penderfyniadau yng nghyd-destun gwahanol gydberthnasau (gan gynnwys caniatâd) 




	
Mae'r cysylltiadau allweddol, y dibyniaethau a'r cyd-ddibyniaethau â meysydd dysgu a phrofiad eraill yn cynnwys y canlynol: 


	
Dyniaethau:
· Pwysigrwydd gwneud penderfyniadau er mwyn ategu dinasyddiaeth 
· Ystyriaethau moesegol wrth wneud penderfyniadau 

Mathemateg a Rhifedd: 
· Defnyddio rhifedd i ategu penderfyniadau cadarnhaol, yn enwedig penderfyniadau ariannol 

Gwyddoniaeth a Thechnoleg: 
Penderfyniadau, diogelwch ac ymddygiad caethiwus mewn perthynas â thechnoleg ac mewn cyd-destun ar-lein  





	Mae'r ffordd rydym yn ymgysylltu â dylanwadau cymdeithasolgwahanol yn siapio pwy ydym ni a'n hiechyd a'n lles
Mae dylanwadau cymdeithasol yn llywio ein hymddygiad. Caiff ein hunaniaeth, ein gwerthoedd a'n hiechyd a'n lles eu siapio gan ddylanwadau megis rheolau, normau cymdeithasol ac agweddau a grëir ac a orfodir gan wahanol grwpiau cymdeithasol.  Mae'r rhain yn dylanwadu ar ddysgwyr mewn amrywiaeth o gyd-destunau, gan gynnwys gwahanol grwpiau cyfoedion, diwylliannau, y cyfryngau ac ar-lein. 
Rydym yn profi rheolau, normau cymdeithasol ac agweddau gwahanol drwy ryngweithio â'n grwpiau cymdeithasol a'n cymunedau gwahanol yn ogystal â gyda diwylliannau eraill a gyda'r gymdeithas ehangach yn gyffredinol.  Mae'r dylanwadau hyn yn cyflwyno ac yn gorfodi normau a gwerthoedd mewn perthynas ag amrywiaeth o faterion sy'n effeithio ar iechyd a lles.  Bydd dysgwyr yn meithrin dealltwriaeth o'r ffordd y mae eu penderfyniadau, eu cydberthnasau a'u profiadau yn cael eu siapio gan eu dylanwadau cymdeithasol a'u grwpiau cymdeithasol, gan arwain wedyn at ddewisiadau gwybodus gan y dysgwyr. 
 Gall y normau a'r agweddau hyn siapio'r gwerthoedd a'r ymddygiadau sy'n dylanwadu ar ein hiechyd a'n lles yn aml heb i ni sylweddoli.
Mae angen i ddysgwyr ymgysylltu'n feirniadol â'r dylanwadau cymdeithasol hyn: gan nodi, dilyn a hyrwyddo normau cadarnhaol a chydnabod, gwrthod a herio normau niweidiol er mwyn osgoi ymddygiadau sy'n niweidio eu hiechyd a'u lles eu hunain ac iechyd a lles eraill. 
Drwy gydnabod a dilyn normau cadarnhaol, gall dysgwyr fod yn aelodau llawn a gweithredol o amrywiaeth o grwpiau cymdeithasol. Mae hyn yn helpu dysgwyr i feithrin ymdeimlad o berthyn i wahanol grwpiau sydd, yn ei dro, yn cefnogi eu hiechyd a'u lles. Er mwyn ymgysylltu mewn ffordd feirniadol â'r dylanwadau gwahanol hyn, mae hefyd angen i ddysgwyr barchu gwahaniaethau lle y bo'n briodol, gan gydnabod bod hunaniaeth a gwerthoedd pob person yn rhannol yn deillio o'u gwahanol grwpiau cymdeithasol. Drwy ryngweithio â grwpiau cymdeithasol eraill mae dysgwyr yn datblygu parch a dealltwriaeth tuag at eraill â chefndiroedd gwahanol. 





	
Dysgu 


	
Modelau cynnydd dysgu 

Dod yn fwy hunan-reoleiddiedig: Daw'r dysgwyr yn gynyddol annibynnol a chymwys wrth iddynt ddatblygu; maent yn cymryd mwy o berchenogaeth dros eu hemosiynau a'u hymddygiadau.

Becoming more socially responsible: Learners grow in self-awareness and thinking about how one’s actions impact others

Soffistigeidrwydd gwybodaeth a sgiliau:Gall dysgwyr mwy datblygedig ailystyried y materion yr ymdriniwyd â nhw mewn ffyrdd mwy cymhleth wrth i'w dealltwriaeth a'u gallu ddod yn fwy soffistigedig

Twf datblygiadol: Mae'r cynnydd yn cyd-fynd â cherrig milltir datblygiadol ehangach



	
Cam cynnydd 1 


	
Gallaf gydnabod a dilyn rheolau a normau yn y grwpiau a'r sefyllfaoedd rwy'n cymryd rhan ynddynt.
Gallaf ddangos gofal a pharch tuag at eraill.
Rwyf wedi archwilio gwahanol grwpiau cymdeithasol. 


	
Cam cynnydd 2 


	
Gallaf gydnabod rheolau a normau gwahanol yn fy ngrwpiau cymdeithasol a'm sefyllfaoedd. 
Gallaf newid y ffordd rwy'n rhyngweithio ac yn ymddwyn yn fy sefyllfaoedd gwahanol yn briodol. 
Gallaf gydnabod bod tebygrwydd a gwahaniaethau rhwng pobl.


	
Cam cynnydd 3 


	Rwy'n deall rheolau, normau ac ymddygiadau rhag-gymdeithasol "fy" ngrwpiau cymdeithasol a'm sefyllfaoedd. 
Gallaf ryngweithio'n rhag-gymdeithasol yn y grwpiau cymdeithasol a'r sefyllfaoedd rwy'n rhan ohonynt. 
Rwy'n deall bod gwahanol grwpiau cymdeithasol a bod ganddynt normau ac agweddau gwahanol ac yn cydnabod y gall y rhain fod yn gadarnhaol ac yn niweidiol.
Rwy'n deall bod fy ngwahanol grwpiau cymdeithasol yn dylanwadu ar fy ngwerthoedd a'm hunaniaeth. 



	
Cam cynnydd 4 


	Gallaf adnabod rheolau, normau ac ymddygiadau rhag-gymdeithasol mewn amrywiaeth o wahanol grwpiau cymdeithasol a sefyllfaoedd. 
Gallaf ryngweithio'n rhag-gymdeithasol mewn grwpiau cymdeithasol a sefyllfaoedd gwahanol. 
Gallaf nodi agweddau cymdeithasol a dylanwadau gwahanol a chydnabod lle mae'r rhain yn gadarnhaol neu'n niweidiol.
Gallaf ymgysylltu â gwahanol grwpiau cymdeithasol y tu hwnt i'r rhai rwy'n gyfarwydd â nhw.
Rwy'n deall sut mae fy ngwerthoedda'm hunaniaeth yn cael eu llywio gan wahanol grwpiau cymdeithasol a dylanwadau. 


	
Cam cynnydd 5 


	Rwy'n deall rheolau, normau ac ymddygiadau rhag-gymdeithasol gwahanol grwpiau cymdeithasol a sefyllfaoedd. Gallaf ryngweithio'n rhag-gymdeithasol ac yn barchus â nhw. 
Gallaf adnabod agweddau cymdeithasol a dylanwadau gwahanol. 
Gallaf hyrwyddo agweddau a gwerthoedd cadarnhaol mewn gwahanol grwpiau cymdeithasol a, lle y bo'n briodol, herio rhai niweidiol. 
Gallaf ymgysylltu â gwahanol grwpiau cymdeithasol y tu hwnt i'r rhai rwy'n gyfarwydd â nhw a dangos parch tuag atynt.
Gallaf gydnabod a deall sut y caiff gwerthoedda hunaniaeth pobl eu siapio gan wahanol grwpiau cymdeithasol a dylanwadau. 







	
Cynllunio ar gyfer dysgu 


	
Needs overarching statement to ‘trigger disciplines’ if required 

Agree approach to flag KSEs that are unique to specific PSs (web and print)



	

	Mae angen i ddysgwyr brofi'r canlynol:
· Rhyngweithio ag amrywiaeth o grwpiau cymdeithasol, yn rhai cyfarwydd ac anghyfarwydd.
· Sefyllfaoedd a chyd-destunau sy'n eu hannog i fyfyrio ar ddylanwadau cymdeithasol a'u canlyniadau. 
· Gofynion gwahanol sefyllfaoedd cymdeithasol. 
· Cyfleoedd i ystyried a gwerthuso canlyniadau gwahanol ymatebion i reolau a normau. 

Mae angen i ddysgwyr wybod:
· Bod gan grwpiau cymdeithasol a sefyllfaoedd gwahanol eu rheolau a normau eu hunain
· Rheolau a normau gwahanol y grwpiau cymdeithasol a'r sefyllfaoedd y maent yn rhan ohonynt

O Gam Cynnydd 2:
· Sut y gall normau cymdeithasol, rheolau, gwerthoedd ac agweddau gwahanol grwpiau cymdeithasol ddylanwadu ar ein gwerthoedd, ein hiechyd a'n lles 
· Y dylanwad y gall y cyfryngau (gan gynnwys ar-lein) ei gael ar les, agweddau a gwerthoedd. 

O Gam Cynnydd 4:
· Y rhagfarnau o ran meddwl ac ymddygiad a all ddeillio o fod yn rhan o grŵp cymdeithasol 

Mae angen i ddysgwyr allu gwneud y canlynol:
· Cydnabod rheolau, normau, agweddau a gwerthoedd gwahanol grwpiau cymdeithasol.
· Addasu eu hymddygiad mewn ymateb i ddisgwyliadau a normau amrywiaeth o gyd-destunau 

O Gam Cynnydd 2:
· Dilyn a hyrwyddo rheolau, normau, agweddau a gwerthoedd cadarnhaol mewn gwahanol grwpiau cymdeithasol.
· Datblygu ymwybyddiaeth o'r ffordd mae eu hunaniaeth, eu gwerthoedd, eu hagweddau a'u hymddygiadau yn cael eu siapio gan y grwpiau cymdeithasol y maent yn perthyn iddynt/y sefyllfaoedd y maent yn gweithredu o'u mewn.
· Deall a pharchu y caiff hunaniaeth, gwerthoedd, agweddau ac ymddygiadau pobl eraill eu siapio gan eu grwpiau cymdeithasol.
· Cynnal gwerthusiad beirniadol o gynnwys gwahanol fathau o gyfryngau (gan gynnwys ar-lein), gan gydnabod yr effaith a gaiff ar agweddau, gwerthoedd a lles. 

O Gam Cynnydd 3:
· Gwrthod a herio rheolau, normau, agweddau gwerthoedd, stereoteipiau a rhagfarnau niweidiol mewn gwahanol grwpiau cymdeithasol.





	
Mae'r cysylltiadau allweddol, y dibyniaethau a'r cyd-ddibyniaethau yn y maes dysgu a phrofiad hwn yn cynnwys y canlynol: 


	Mae buddiannau gydol oes yn gysylltiedig â datblygu iechyd a lles corfforol 
· Effaith dylanwadau cymdeithasol ar ymddygiadau sy'n effeithio ar iechyd corfforol
· Sut y gall agweddau a normau cymdeithasol effeithio ar hunanddelwedd ac hunaniaeth gorfforol
· Y ffordd y mae dylanwadau cymdeithasol, chwaraeon tîm a deinameg yn rhyngweithio. 

Mae'r ffordd rydym yn prosesu ein profiadau ac yn ymateb iddynt yn effeithio ar ein hiechyd meddwl a'n lles emosiynol
· Rôl hunanreoleiddio wrth ymgysylltu â dylanwadau cymdeithasol mewn ffordd feirniadol
· Effaith dylanwadau cymdeithasol ar brofiadau ac iechyd meddwl ac iechyd emosiynol a chanfyddiadau ohonynt. 

Mae'r penderfyniadau a wnawn yn effeithio ar ansawdd ein bywydau ni ac eraill
· Deall dylanwadau cymdeithasol wrth wneud penderfyniadau (gan gynnwys penderfyniadau ariannol)
· Effaith penderfyniadau ar grwpiau cymdeithasol ehangach a chymdeithas. 

Mae cydberthnasau iach yn hanfodol ar gyfer ein hymdeimlad o berthyn a lles
· Sut y gall agweddau a normau cymdeithasol effeithio ar gydberthnasau, gan gydnabod y gall yr effeithiau hyn fod yn gadarnhaol ac yn niweidiol. 
· Sut mae gwahanol grwpiau cymdeithasol a chymdeithasau yn cyflwyno normau gwahanol gydberthnasau. 
· Meithrin cydberthnasau o fewn gwahanol grwpiau cymdeithasol 




	
Mae'r cysylltiadau allweddol, y dibyniaethau a'r cyd-ddibyniaethau â meysydd dysgu a phrofiad eraill yn cynnwys y canlynol: 


	
Y Celfyddydau Mynegiannol: 
· Pwysigrwydd y celfyddydau mynegiannol ac addysgeg gysylltiedig wrth ystyried materion sy'n ymwneud â dylanwadau cymdeithasol
Dyniaethau:
· Sut mae dinasyddiaeth yn gysylltiedig â dylanwadau cymdeithasol a sut mae dylanwadau cymdeithasol yn effeithio ar ddinasyddiaeth. 
· Sut mae gwerthoedd a normau unigolion yn creu hunaniaeth gyfunol a gwerthoedd cyfunol 
· 
Iaith, Llythrennedd a Chyfathrebu:
· Ystyried dylanwadau cymdeithasol mewn gwahanol ddarnau o lenyddiaeth a thrwy wahanol ddarnau o lenyddiaeth. 

Mathemateg a Rhifedd: 
· Ymgysylltu'n feirniadol â normau cymdeithasol sy'n gysylltiedig ag arian er mwyn cefnogi llythyrennedd ariannol 

Gwyddoniaeth a Thechnoleg: 
· Ymgysylltu'n feirniadol â normau cymdeithasol a dylanwadau mewn perthynas â thechnoleg ac mewn cyd-destun ar-lein  






	Mae cydberthnasau iach yn hanfodol ar gyfer ein hymdeimlad o berthyn a lles
Mae cydberthnasau yn un o nodweddion diffiniol bodau dynol. Mae cydberthnasau iach yn rhan hanfodol o'r broses o sicrhau corff a meddwl iach. Maent yn cyfrannu at ein hymdeimlad o berthyn a'n lles emosiynol. Maent yn creu sefydlogrwydd ac yn gwneud i ni deimlo ein bod yn cael ein cynnwys gan alluogi i ni ffynnu. Os byddwn yn teimlo'n unig neu'n ynysig, mae perygl y byddwn yn dioddef iechyd meddwl a chorfforol gwael. Drwy gydol ein bywydau, rydym yn debygol o brofi a datblygu amrywiaeth eang o gydberthnasau personol. Mae pob un o'r cydberthnasau hyn yn ysgogi ymatebion sy'n ein helpu i dyfu a dysgu amdanom ni ein hunain ac eraill. Mae deall sut y caiff cydberthnasau iach eu ffurfio, eu datblygu a'u cynnal yn ein galluogi i ddatblygu'r sgiliau a'r agweddau sy'n caniatáu i ni greu cydberthnasau iach ein hunain. Mae'r cydberthnasau hyn yn aml yn ein helpu drwy sefyllfaoedd anodd a gofidus yn ystod ein bywyd ac yn ein helpu i ddod yn unigolion iach a hyderus. Mae gwybod sut i fod yn ddiogel yn ein cydberthnasau a phryd a sut i ofyn am gymorth i ni ein hunain ac i eraill  yn hanfodol o ran iechyd a lles. 





	
Dysgu 


	
Modelau cynnydd dysgu 

Dod yn fwy hunan-reoleiddiedig: Daw'r dysgwyr yn gynyddol annibynnol a chymwys wrth iddynt ddatblygu; maent yn cymryd mwy o berchenogaeth dros eu hemosiynau a'u hymddygiadau.

Becoming more socially responsible: Learners grow in self-awareness and thinking about how one’s actions impact others

Soffistigeidrwydd gwybodaeth a sgiliau:Gall dysgwyr mwy datblygedig ailystyried y materion yr ymdriniwyd â nhw mewn ffyrdd mwy cymhleth wrth i'w dealltwriaeth a'u gallu ddod yn fwy soffistigedig

Twf datblygiadol: Mae'r cynnydd yn cyd-fynd â cherrig milltir datblygiadol ehangach



	
Cam cynnydd 1 


	Gallaf nodi pwy sy'n gofalu amdanaf a phwy yw fy nheulu a'm ffrindiau. 
Gallaf gyd-dynnu ag eraill gyda chymorth a heb gymorth. 
Gallaf gyfleu beth sy'n gwneud i mi deimlo'n anghyfforddus a gallaf gydnabod ymddygiad caredig ac angharedig. 
Gallaf gyfleu fy anghenion a'm teimladau yn fy nghydberthnasau.
Gallaf ymddwyn yn garedig tuag at eraill. 
Gallaf ddeall fod gennyf yr hawl i gael fy nhrin mewn ffordd deg a pharchus. 


	
Cam cynnydd 2 


	Gallaf gydnabod fod gwahanol fathau o gydberthnasau y tu hwnt i'm teulu a'm ffrindiau. 
Gallaf gydnabod y cydberthnasau sydd gennyf ag eraill. 
Gallaf wneud ffrindiau a gallaf ddatrys anghytundebau, gan geisio cymorth pan fydd angen. 
Gallaf gydnabod teimladau pobl eraill. 
Gallaf ddeall pwysigrwydd parch a theimlo'n ddiogel o fewn fy nghydberthnasau. 
Gallaf gyfleu pan na fyddaf yn teimlo'n ddiogel neu fy mod yn cael fy mharchu. 
Gallaf ddefnyddio'r hyn rwy'n ei wybod am yr hyn sy'n fy ngwneud i ac eraill yn gyfforddus er mwyn llywio fy ymddygiad.  
Gallaf wrando ar eraill yn cyfleu eu hanghenion a'u teimladau yn fy nghydberthnasau.  
Dangosaf barch tuag at hawliau eraill gyda chymorth. 



	
Cam cynnydd 3 


	Gallaf ddeall bod gwahaniaethau o fewn mathau tebyg o gydberthnasau a bod cydberthnasau yn newid dros amser. 
Rwy'n ymwybodol bod fy nghydberthnasau yn rhan o'm hunaniaeth a'm hymdeimlad o berthyn. 
Rwy'n parhau i feithrin a chynnal y cydberthnasau sy'n bwysig i mi. 
Gallaf gydnabod a rhagweld teimladau pobl eraill. 
Gallaf nodi achosion o wrthdaro a chymryd camau i'w datrys. 
Gallaf gydnabod sefyllfaoedd diogel ac anniogel mewn cydberthnasau a gallaf ofyn am gymorth pan fo angen. 
Gallaf ddangos parch tuag at eraill yn fy nghydberthnasau. 
Gallaf gyfleu fy anghenion a'm teimladau ac ymateb i anghenion a theimladau eraill.
Gallaf barchu hawliau pobl eraill a deall sut y maent yn effeithio arnaf i ac ar eraill.  



	
Cam cynnydd 4 


	Rwy'n deall y disgwyliadau, y gofynion ac ymddygiad iach mewn amrywiaeth o gydberthnasau. 
Rwy'n deall bod fy nghydberthnasau yn rhyngweithio â'm hunaniaeth. 
Gallaf feithrin a chynnal cydberthnasau pwrpasol ag ystod ehangach o bobl.
Gallaf ddangos empathi i deimladau pobl eraill ac addasu fy ymddygiad mewn ymateb iddynt. 
Gallaf barchu safbwyntiau pobl eraill a defnyddio hyn er mwyn helpu i ddatrys achosion o wrthdaro. 
Gallaf nodi lle y bydd bygythiad i'm diogelwch neu i ddiogelwch rhywun arall mewn cydberthynas ac rwy'n gwybod sut i ymateb i hyn. 
Gallaf herio mathau niweidiol o ymddygiad mewn cydberthnasau. 
Rwy'n deall gwerth tosturi, parch a chydraddoldeb wrth ddatblygu cydberthnasau iach. 
Gallaf gyfleu fy anghenion a'm teimladau ac rwy'n parchu anghenion a theimladau pobl eraill mewn gwahanol fathau o gydberthnasau. Gallaf arddel fy hawliau fy hun a pharchu hawliau pobl eraill. 
Gallaf gydnabod y gellir mynd yn groes i hawliau a gallaf nodi achosion o hyn. Gallaf gymhwyso fy ngwybodaeth am hawliau i'm cydberthnasau.


	
Cam cynnydd 5 


	Rwy'n deall natur gymhleth cydberthnasau mewn amrywiaeth o gyd-destunau a sut y mae amrywiaeth o ffactorau yn dylanwadu arnynt. 
Rwy'n deall sut mae cydberthnasau pobl yn llywio eu hunaniaeth a sut mae eu hunaniaeth yn llywio eu cydberthnasau. 
Gallaf greu cysylltiadau ystyrlon ag eraill ac rwy'n gwerthfawrogi fy nghydberthnasau mewn amrywiaeth o gyd-destunau.  
Gallaf ddatblygu, cynnal a dyfnhau fy nghydberthnasau. 
Gallaf adnabod nodweddion cydberthnasau iach a gallaf ymateb yn briodol i nodweddion neu ymddygiad afiach neu niweidiol.  
Gallaf feithrin cydberthnasau yn seiliedig ar dosturi, cyfathrebu cadarnhaol, parch a chydraddoldeb. 
Gallaf eirioli fy hawliau fy hun a hawliau eraill







	
Cynllunio ar gyfer dysgu 


	
Needs overarching statement to ‘trigger disciplines’ if required 

Agree approach to flag KSEs that are unique to specific PSs (web and print)



	

	Mae angen i ddysgwyr brofi'r canlynol:
· Cyfleoedd i feithrin a datblygu cysylltiadau mewn gwahanol gyd-destunau ac i ddatblygu cysylltiadau ystyrlon â phethau byw eraill. 
· Cyfleoedd i gymryd rhan mewn gweithgareddau tîm a chydweithredu ag eraill, gan ymgymryd ag amrywiaeth o rolau. 
· Cyfleoedd i archwilio amrywiaeth ehangach o gydberthnasau y tu hwnt i brofiad cyffredin personol yn cynnwys darllen ffuglen a deunydd ffeithiol, gwylio ffilmiau, gwylio'r teledu, chwarae gemau a'r byd rhithwir. 
· Cyfleoedd i archwilio a chynnal gwerthusiad beirniadol o wahanol ddulliau o ddatrys achosion o wrthdaro. 

Mae angen i ddysgwyr wybod:
· Mae cydberthnasau yn hanfodol i les a gallant gael effaith gadarnhaol a negyddol arno. 
· Mae amrywiaeth eang o fathau o gydberthnasau (gan gynnwys cyfeillgarwch, rhieni, teuluol, athro/dysgwr, rhamantus, ysbrydol, rhithwir, rhywiol a phroffesiynol). Pan fydd y rhain yn gydberthnasau iach, gallant ein helpu a bod o fudd i ni. 
· Sut i gael gafael ar gymorth a gwybodaeth er mwyn meithrin cydberthnasau cadarnhaol a sicrhau diogelwch personol. 
· Er bod mathau tebyg o gydberthnasau, mae pob un yn unigryw a byddant yn amrywio o berson i berson.  
· Mae parch, cydraddoldeb a chydnabod hawliau ein gilydd yn rhan bwysig o ddatblygu cydberthnasau cadarnhaol, iach a diogel. 
· Pwysigrwydd preifatrwydd, cydsyniad a natur sylw rhywiol annymunol mewn cydberthnasau.  
· Enghreifftiau posibl o gydberthynas afiach neu dreisgar 

Mae angen i ddysgwyr allu gwneud y canlynol:
· Cyfleu eu hanghenion a'u teimladau. 
· Ceisio cymorth pan fo angen. 
· Ffurfio, datblygu a chynnal cydberthnasau iach mewn amrywiaeth o gyd-destunau 
· Cydnabod a pharchu safbwyntiau, gwerthoedd  a hawliau eraill wrth ddatblygu a chynnal cydberthnasau 
· Cydnabod ac ymateb i anghenion a theimladau eraill, gan ddangos empathi a thrugaredd. 
· Defnyddio sgiliau datrys problemau, cydweithredu a thrafod i gynnal cydberthnasau. 
· Nodi ac ymateb yn adeiladol ac yn briodol i achosion o wrthdaro mewn cydberthnasau. 
· Cydnabod sylw diangen ac ymateb yn briodol.  
· Cydnabod nodweddion cydberthnasau afiach neu niweidiol a gofyn am help i ymateb iddynt.  





	
Mae'r cysylltiadau allweddol, y dibyniaethau a'r cyd-ddibyniaethau yn y maes dysgu a phrofiad hwn yn cynnwys y canlynol: 


	
Mae buddiannau gydol oes yn gysylltiedig â datblygu iechyd a lles corfforol 
· Meithrin cydberthnasau a chydweithredu drwy gemau tîm.
· [O Gam Cynnydd 3] Y cyswllt rhwng y glasoed, rhywioldeb a chydberthnasau rhywiol

Mae'r ffordd rydym yn prosesu ein profiadau ac yn ymateb iddynt yn effeithio ar ein hiechyd meddwl a'n lles emosiynol
· Pwysigrwydd empathi a thrugaredd wrth feithrin cydberthnasau cadarnhaol
· Pwysigrwydd cyfathrebu teimladau mewn cydberthnasau

Mae'r penderfyniadau a wnawn yn effeithio ar ansawdd ein bywydau ni ac eraill
· Cael gafael ar gymorth a gwybodaeth er mwyn sicrhau diogelwch personol mewn cydberthnasau
· Meithrin cydberthnasau ag eraill, defnyddio sgiliau datrys problemau a negodi er mwyn helpu i wneud penderfyniadau ar y cyd a sgiliau gyrfa
· Gwneud penderfyniadau yng nghyd-destun gwahanol gydberthnasau (gan gynnwys caniatâd)

Mae'r ffordd rydym yn ymgysylltu â dylanwadau cymdeithasolgwahanol yn siapio pwy ydym ni a'n hiechyd a'n lles
· Sut y gall agweddau a normau cymdeithasol effeithio ar gydberthnasau, gan gydnabod y gall yr effeithiau hyn fod yn gadarnhaol ac yn niweidiol.
· Sut mae gwahanol grwpiau cymdeithasol a chymdeithasau yn cyflwyno normau gwahanol gydberthnasau.
· Meithrin cydberthnasau o fewn gwahanol grwpiau cymdeithasol




	
Mae'r cysylltiadau allweddol, y dibyniaethau a'r cyd-ddibyniaethau â meysydd dysgu a phrofiad eraill yn cynnwys y canlynol: 


	
Y Celfyddydau Mynegiannol: 
· Pwysigrwydd y celfyddydau mynegiannol ac addysgeg gysylltiedig wrth ystyried materion sy'n ymwneud â chydberthnasau 
· Meithrin cydberthnasau drwy gydweithredu er mwyn creu celf 
Dyniaethau:
· Pwysigrwydd meithrin cydberthnasau er mwyn cefnogi dinasyddiaeth 
· Deall cydberthnasau ysbrydol sy'n cefnogi Addysg Grefyddol 
· Deall hawliau, parch a chydraddoldeb 
Iaith, Llythrennedd a Chyfathrebu:
· Rôl cyfathrebu a llafaredd wrth fynegi emosiynau mewn cydberthnasau 
· Pwysigrwydd cyfathrebu wrth feithrin a chynnal cydberthnasau 
· Defnyddio llenyddiaeth er mwyn archwilio cydberthnasau 
Gwyddoniaeth a Thechnoleg: 
· Archwilio cydberthnasau mewn cyd-destun ar-lein 
· [O Gam Cynnydd 3] Bioleg a chydberthnasau rhywiol 






	
Trosolwg


	
Cyflwyniad i iechyd a lles 

Mae'r Maes Dysgu a Phrofiad iechyd a lles yn ymwneud ag agweddau corfforol, seicolegol, emosiynol a chymdeithasol ein bywydau ac mae'n ffactor allweddol o ran galluogi dysgu llwyddiannus.  Bydd yn helpu dysgwyr i ddatblygu a chynnal eu hiechyd meddwl a'u lles emosiynol; eu hiechyd a'u lles corfforol a chydberthnasau cadarnhaol mewn amrywiaeth o gyd-destunau. Er mwyn galluogi hyn, bydd hefyd yn meithrin gallu dysgwyr i wneud dewisiadau gwybodus sy'n effeithio ar eu hiechyd a'u lles ac i ymgysylltu'n feirniadol ag amrywiaeth o ddylanwadau cymdeithasol a all ddylanwadu ar eu gwerthoedd a'u hymddygiadau. 
Mae'r MDPh yn helpu dysgwyr i feithrin dealltwriaeth a gwerthfawrogiad o'r rhyng-gysylltiad rhwng yr agweddau hyn a'r ffordd maent yn cyfrannu at gyflwr lles cadarnhaol. Mae angen i'r dysgu yn y MDPh hwn alluogi dysgwyr i feithrin yr ymddygiadau, yr arferion a'r rhinweddau a fydd yn cefnogi eu hiechyd a'u lles mewn byd sy'n newid yn gyflym. 
Sut mae'r MDPh yn cyfrannu at y Pedwar Diben 
Bydd dysgwyr yn meithrin gwybodaeth a dealltwriaeth am y ffordd y mae amrywiaeth o ffactorau yn effeithio ar eu hiechyd a'u lles, gan eu helpu i baratoi i ddysgu drwy gydol eu bywyd. Byddant yn ymgysylltu'n feirniadol ag amrywiaeth o wybodaeth i'w helpu i wneud penderfyniadau a datblygu eu gwerthoedd a'u hunaniaethau.  Mae datblygu sgiliau cymdeithasol a sgiliau gweithio mewn tîm yn eu helpu i ddod yn ddysgwyr uchelgeisiol, galluog ac yn eu paratoi ar gyfer y gweithle.  
Bydd dysgwyr yn cael y cyfle i ymgysylltu'n greadigol â syniadau heriol sy'n ymwneud ag emosiynau a chydberthnasau. Byddant yn datblygu'r sgiliau i siarad am y rhain a dod yn gyfranwyr mentrus, creadigol. Bydd gweithgarwch corfforol a'r broses o feithrin cydberthnasau yn cynnig cyd-destunau i ddysgwyr ymgymryd ag amrywiaeth o rolau mewn timau. 
Byddant yn dysgu sut i wneud dewisiadau cadarnhaol a sut mae'r rhain yn effeithio ar eu hiechyd a'u lles eu hunain ac iechyd a lles eraill. Byddant yn dysgu i ryngweithio ag eraill o fewn gwahanol sefyllfaoedd cymdeithasol. Byddant yn dysgu sut i ymgysylltu â gwahanol ddylanwadau cymdeithasol, gan werthfawrogi pwysigrwydd parchu eraill. Byddant yn ystyried y materion cymdeithasol a moesegol sy'n effeithio ar iechyd a lles eraill, gan ddod yn ddinasyddion egwyddorol a gwybodus. 
Bydd dysgwyr yn dysgu beth sy'n dylanwadu ar eu hiechyd a'u lles, gan gynnwys bwyta'n iach, gweithgarwch corfforol a chamddefnyddio sylweddau, ac yn dysgu sut i wneud penderfyniadau sy'n cefnogi eu hiechyd a'u lles. Byddant yn datblygu'r sgiliau a'r rhinweddau sy'n eu galluogi i ddod yn unigolion iach, hyderus. Byddant yn dysgu pwysigrwydd gwydnwch, hunanreoleiddio, ceisio cymorth a datblygu cydberthnasau diogel ac iach.

	
Beth sy'n bwysig

Y cydberthnasau rhwng yr adrannau Beth sy'n Bwysig 

Mae'r adran Beth sy'n Bwysig yn y MDPh hwn yn ceisio disgrifio'r ffactorau hanfodol sy'n sail i'n hiechyd a'n lles. Nid yw'r adran Beth sy'n Bwysig yn cyfleu pob pwnc neu fater posibl, ac ni all wneud hynny. Yn hytrach, mae'n rhoi'r hyblygrwydd i weithwyr proffesiynol nodi'r rheini sy'n berthnasol i anghenion eu dysgwyr, eu hysgol a'u cymuned. Bwriedir i'r adran Beth sy'n Bwysig weithredu fel gwahanol lensys ar gyfer archwilio gwahanol bynciau a materion. 

[image: ]


Er mwyn gwneud hyn, dylai gweithwyr proffesiynol geisio defnyddio amrywiol rannau'r adran Beth sy'n Bwysig wrth ystyried sut i addysgu a dysgu mewn Iechyd a Lles. Mae hyn yn galluogi dull gweithredu cyfannol, sy'n rhoi cyfle i ddysgwyr ystyried sut y gall ymddygiad neu fater penodol effeithio ar eu hiechyd a'u lles mewn gwahanol ffyrdd. 
Dylai'r drefn ar gyfer dysgu am fater ddefnyddio pob rhan o'r adran 'Beth sy'n Bwysig' lle y bo'n bosibl. Er enghraifft, ar gyfer ymddygiad ar-lein: 
(Gallai hyn gynnwys: y cyfryngau cymdeithasol; dod o hyd i gymar ar-lein; ôl-troed digidol; cynnwys rhywiol ar-lein)
· Mae buddiannau gydol oes yn gysylltiedig â datblygu iechyd a lles corfforol 
· Defnyddio ffynonellau ar-lein er mwyn datblygu strategaethau i gefnogi iechyd a lles 
· Effaith ymddygiad ar-lein ar y ddelwedd o'r corff a dewisiadau o ran bwyd ac ymarfer corff 
· Defnyddio technoleg ac iechyd a lles corfforol 
· Mae'r ffordd rydym yn prosesu ein profiadau ac yn ymateb iddynt yn effeithio ar ein hiechyd meddwl a'n lles emosiynol.
· Defnyddio technoleg a chymunedau ar-lein i gefnogi iechyd meddwl a lles emosiynol
· Effaith ymddygiadau ar-lein cadarnhaol a negyddol ar iechyd meddwl a lles emosiynol 
· Ystyried mathau o brofiadau cadarnhaol a negyddol ar-lein 
· Mae'r penderfyniadau a wnawn yn effeithio ar ansawdd ein bywydau ni ac eraill
· Gwneud penderfyniadau mewn cyd-destun ar-lein 
· Defnyddio ffynonellau ar-lein er mwyn gwneud penderfyniadau a dod o hyd i wybodaeth a chymorth 
· Rheoli risg a diogelwch ar-lein megis rhannu gwybodaeth bersonol (gan gynnwys delweddau) a goblygiadau cyfreithiol 
· Mae'r ffordd rydym yn ymgysylltu â dylanwadau cymdeithasolgwahanol yn siapio pwy ydym ni a'n hiechyd a'n lles
· Ymddygiadau ar-lein cadarnhaol a dinasyddiaeth ddigidol 
· Rôl gadarnhaol cymunedau ar-lein 
· Gwahanol agweddau a normau a gyflwynir ar-lein (er enghraifft, am wahanol fathau o gydberthnasau) 
· Normau ac agweddau o ran cyswllt priodol a chynnwys priodol ar-lein. 
· Ystyried, hyrwyddo a herio normau a gwerthoedd ar wahanol lwyfannau digidol (gan gynnwys y cyfryngau cymdeithasol) 
· Mae cydberthnasau iach yn hanfodol ar gyfer ein hymdeimlad o berthyn a lles
· Cydweithredu, parch o'r ddwy ochr wrth feithrin cydberthnasau ar-lein 
· Defnyddio llwyfannau ar-lein er mwyn eirioli 
· Y rôl y mae technolegau a llwyfannau digidol yn ei chwarae wrth feithrin a chynnal cydberthnasau 
· Dod o hyd i gymar ar-lein
· Effaith ymddygiadau ar-lein ar gydberthnasau penodol 
· Nodweddion cydberthnasau niweidiol ar-lein 
· Bwlio a throlio ar-lein 

Cyswllt â'r egwyddorion addysgegol 


	Rhoi'r MDPh ar waith 
Dylai'r dysgu ym maes Iechyd a Lles gael ei lywio gan anghenion dysgwyr wrth wireddu'r pedwar diben. Mae angen cynllunio'r cwricwlwm mewn ffordd ddigon hyblyg i ddiwallu amrywiaeth eang o anghenion cyfnewidiol. Bydd natur y MDPh hwn yn golygu y gall ysgolion lunio cwricwlwm ar lefel yr ysgol sy'n seiliedig ar anghenion lleol ond dylai hefyd ystyried tueddiadau a materion cenedlaethol a byd-eang sy'n effeithio ar iechyd a lles. Dylai'r dysgu hefyd fod yn gwbl seiliedig ar werthoedd, gweledigaeth ac ethos yr ysgol a dylai hefyd adlewyrchu anghenion cymunedau o fewn yr ysgol a'r tu hwnt iddi. Gellir gwneud hyn drwy osod llais y dysgwr wrth wraidd gwaith cynllunio a dylai gweithwyr proffesiynol hefyd geisio cydweithredu ag amrywiaeth o arbenigwyr a rhanddeiliaid wrth ddatblygu eu cwricwlwm. 
Dylai'r addysgu hefyd fod yn seiliedig ar dystiolaeth gadarn ac arbenigedd. Dylai'r dystiolaeth ddeillio o wybodaeth leol, clwstwr, rhanbarthol a chenedlaethol, gan ddefnyddio amrywiaeth o ffynonellau, er enghraifft, data SHRN a data ALl/Byrddau Iechyd. Dylai gweithwyr proffesiynol hefyd geisio cydweithredu ag amrywiaeth o arbenigwyr a rhanddeiliaid wrth ddatblygu eu cwricwlwm.
Mae amrywiaeth eang o bynciau y gallai gweithiwr proffesiynol eu hystyried wrth ddatblygu cwricwlwm iechyd a lles. Dylid dewis y pynciau yn seiliedig ar anghenion y dysgwyr. Gallai'r dysgu fod mor eang â: cydsyniad; cymorth cyntaf a sgiliau achub bywyd; rhywedd a stereoteipiau neu fwyta'n iach. 
Gweithio ar draws Meysydd Dysgu a Phrofiad
Ceir cyfleoedd sylweddol ar gyfer gorgyffwrdd â meysydd eraill ac mae'n bwysig cynllunio ar gyfer Iechyd a Lles ar y cyd â MDPhau eraill. Fodd bynnag, mae hefyd yn hanfodol cydnabod pwysigrwydd  
Dull Gweithredu Ysgol Gyfan 
Mae angen adlewyrchu'r gwaith o ddatblygu a chynllunio'r cwricwlwm Iechyd a Lles yn ethos ac amgylchedd yr ysgol, ei gwasanaethau cymorth a'i pholisïau. Oni chaiff yr addysgu ei ategu ganddynt, yna bydd yr hyn a ddysgir ym maes iechyd a lles yn y fantol i raddau helaeth. Er enghraifft, bydd y bwyd a ddarperir yn ystod amser cinio yn dylanwadu ar yr hyn a ddysgir am fwyta'n iach. 
Mae dull gweithredu ysgol gyfan mewn perthynas â lles yn treiddio i bob agwedd ar fywyd ysgol. Yn y bôn, dylai hyn feithrin diwylliant sy'n rhoi blaenoriaeth i les cymuned gyfan yr ysgol. Dylai hyn olygu y caiff pob unigolyn sy'n rhan o gymuned yr ysgol ei gynnwys: disgyblion, rhieni a phob aelod o staff a gwirfoddolwyr. Mae'n gyfuniad o ffactorau, gan gynnwys arweinyddiaeth; llais y dysgwr; polisi; diwylliant a'r amgylchedd; cwricwlwm; datblygiad staff.
Gweithio gyda phartneriaid, grwpiau a sefydliadau allanol 
Bydd angen i weithwyr proffesiynol nodi ble a phryd y mae angen am gymorth. Fodd bynnag, er bod grwpiau allanol yn cynnig cyfle ardderchog i wella'r dysgu ac i roi mewnbwn arbenigol, ni ddylid eu defnyddio yn lle gweithwyr addysgu proffesiynol. 
Dylai gweithwyr proffesiynol hefyd ddatblygu dulliau ar gyfer ymgysylltu â'r gymuned a theuluoedd drwy gysylltu â grwpiau a sefydliadau allanol er mwyn meithrin cysylltiadau cryf a chefnogi dysgu proffesiynol gan ddefnyddio arbenigedd er mwyn newid cymunedau. 






Atodiadau


Section to capture hover-click definitions (in order they appear):
AoLEs to complete - for use by webteam


	
Gair / ymadrodd

	
Diffiniad 

	Rhag-gymdeithasol 
	Ymddygiad sy'n gadarnhaol, yn ddefnyddiol ac y bwriedir iddo hyrwyddo derbyniad cymdeithasol a chyfeillgarwch 

	Sgiliau echddygol bras
	Sgil sy'n defnyddio llawer o grwpiau o gyhyrau ac sy'n gofyn i'r corff cyfan symud, e.e. rhedeg 

	Sgiliau echddygol manwl 
	Sgil sy'n gofyn am reolaeth gyhyrol gain a lle y bydd rhai rhannau penodol o'r corff yn symud o fewn ardal gyfyngedig er mwyn creu ymatebion cywir 

	Canfyddiadau

	Y gallu i ddod yn ymwybodol o rywbeth drwy'r synhwyrau. 


	Hunanreoleiddio

	Y gallu i ganolbwyntio, rheoli emosiynau a rheoli'r meddwl, ymddygiad a theimladau. 

	Dylanwadau cymdeithasol 
	Unrhyw broses lle y caiff agweddau, safbwyntiau, credoau neu ymddygiad person eu newid neu eu rheoli. 

	Normau cymdeithasol 
	Safonau cyffredin o fewn grŵp cymdeithasol mewn perthynas ag ymddygiad sy'n gymdeithasol dderbyniol neu briodol mewn sefyllfaoedd cymdeithasol penodol, ac y bydd mynd yn groes iddynt yn arwain at ganlyniadau cymdeithasol 





Rhestr Termau ar gyfer y MDPh 


	
Gair / ymadrodd

	
Diffiniad 

	Sgiliau echddygol bras
	Sgil sy'n defnyddio llawer o grwpiau o gyhyrau ac sy'n gofyn i'r corff cyfan symud, e.e. rhedeg

	Sgiliau echddygol manwl
	Sgil sy'n gofyn am reolaeth gyhyrol gain a lle y bydd rhai rhannau penodol o'r corff yn symud o fewn ardal gyfyngedig er mwyn creu ymatebion cywir

	Cydbwysedd egni
	Y gydberthynas rhwng y bwyd a gaiff ei fwyta a'r allbwn gwaith sy'n gadarnhaol pan fydd y corff yn storio bwyd ychwanegol fel braster ac yn negyddol pan fydd y corff yn defnyddio'r braster a storiwyd i ddarparu egni i weithio. 

	Hunanymwybyddiaeth

	Dealltwriaeth gydwybodol o'ch cymeriad, teimladau, cymhellion a dymuniadau. 

	Canfyddiadau

	Y gallu i ddod yn ymwybodol o rywbeth drwy'r synhwyrau.


	Hunanreoleiddio

	Y gallu i ganolbwyntio, rheoli emosiynau a rheoli'r meddwl, ymddygiad a theimladau. 

	Empathi

	Y gallu i ddeall a rhannu teimladau rhywun arall 

	Ffactorau
	Amgylchiad, ffaith neu ddylanwad sy'n cyfrannu at ganlyniad 

	Ystyriaethau Moesegol
	Yn ymwneud ag egwyddorion moesegol a moesol. 

	Dylanwadau cymdeithasol 
	Unrhyw broses lle y caiff agweddau, safbwyntiau, credoau neu ymddygiad person eu newid neu eu rheoli.

	Normau cymdeithasol
	Safonau cyffredin o fewn grŵp cymdeithasol mewn perthynas ag ymddygiad sy'n gymdeithasol dderbyniol neu briodol mewn sefyllfaoedd cymdeithasol penodol, ac y bydd mynd yn groes iddynt yn arwain at ganlyniadau cymdeithasol

	Gwerthoedd
	Egwyddorion neu safonau ymddygiad; barn unigolyn am yr hyn sy'n bwysig mewn bywyd. 

	Rhagfarnau 

	Teimlad cryf o blaid neu yn erbyn un grŵp o bobl, neu un ochr o ddadl, yn aml heb fod yn seiliedig ar farn deg. 

	Rhag-gymdeithasol
	Ymddygiad sy'n gadarnhaol, yn ddefnyddiol ac y bwriedir iddo hyrwyddo derbyniad cymdeithasol a chyfeillgarwch

	Cydberthnasau 
ysbrydol 
	Ymdeimlad o gysylltiad â rhywbeth mwy na ni'n hunain, fel arfer yn gysylltiedig ag ymgais i ddod o hyd i ystyr mewn bywyd. 


	Cydberthynas Rithwir 
	Cydberthynas rhwng pobl ar-lein ac, mewn llawer o achosion, sydd ond yn adnabod ei gilydd drwy'r rhyngrwyd. 

What Matters

[Diagram —the arrows between the “enses"are meant to demonstrate thelinks between what matter, perhaps tis could be:
Gone by transparent ines undemeath the diagram]

I order o o this, professionals should seek to draw from across the What Matters when approaching teaching and learning

